open-index/open-wikipedia-markdown huggingface dataset:
Stephen Collins

**Stephen Weaver Collins** (s. 1. lokakuuta 1947) on yhdysvaltalainen näyttelijä. Hän esitti yli vuosikymmenen ajan pääosaa pastori Eric Camdenina televisiosarjassa *[[Seitsemäs taivas (perhedraamasarja)|Seitsemäs taivas]]* (1996–2007). Sen lisäksi hänet tunnetaan muun muassa elokuvasta *[[Star Trek: Avaruusmatka]]* (1979) ja Broadway-ansioistaan.

Collins syntyi Des Moinesissa, Iowassa, ja valmistui Amherst Collegesta. Hän oli vuodesta 1985 lähtien naimisissa näyttelijä Faye Grantin kanssa ja heillä on yksi tytär; vuonna 2012 he kuitenkin ilmoittivat eroavansa.

Collins oli vuonna 1987 ehdolla Emmy-palkinnon saajaksi sivuosastaan minisarjassa *The Two Mrs. Grenvilles*.

## Lähteet

## Aiheesta muualla
*
Love in This Club

**Love in This Club** on ensimmäinen single R&B-laulaja Usherin *[[Here I Stand]]* -albumilta. 26. helmikuuta 2008 digitaalisesti julkaistun kappaleen on tuottanut Polow da Don ja Usher esittää sen yhdessä rap-artisti Young Jeezyn kanssa. *Love in This Club* piti Billboard Hot 100 -listan kärkipaikkaa hallussaan kolmen viikon ajan.
Crawler-transporter

**Crawler-transporter** on suuri telaketjuajoneuvo, jota käytettiin Kennedyn avaruuskeskuksen laukaisukompleksissa 39 Saturn V- ja Saturn IB -kantorakettien kuljettamiseen Vehicle Assebly Building -kokoonpanohallista laukaisupaikoille Apollo-, Skylab- ja Apollo-Sojuz-ohjelmissa. Vuosina 1981-2011 sitä käytettiin avaruussukkuloiden siirtämiseen.

Avaruussukkulajärjestelmä koottiin Vehicle Assebly Buildingissä siirrettävän laukaisualustan Mobile Launcher Platformin päälle, joka sitten ajettiin Crawler-transporterilla laukaisupaikalle ja laukaisun jälkeen takaisin. Tavallinen matka VAB:stä laukaisualustalle kestää noin viisi tuntia.
 Yhteensä niillä on ajettu yli 4&nbsp;000&nbsp;km.

Crawler-transportereita rakennettiin kaksi. Ne suunnitteli Bucyrus International ja rakensi Marion Power Shovel Co. Niiden valmistus maksoi 14 miljoonaa dollaria kappaleelta ja ne toimitettiin 1965. Valmistumisensa aikaan ne olivat maailman suurimmat telaketjuajoneuvot.

## Tekniset tiedot

Ajoneuvon massa on 2&nbsp;700 tonnia ja siinä on kahdeksan telaa, kaksi kussakin kulmassa. Yksittäisessä telassa on 57 telakenkää, jotka painavat kukin noin 900&nbsp;kg. Koneen kokonaismitat ovat 40&nbsp;m × 35&nbsp;m. Kuljettimen tason korkeutta voidaan säätää välillä 6–8&nbsp;m. Kuljettimen laserohjausjärjestelmä ja korkeuden säätö pitävät siirrettävän laukaisualustan MLP:n päällä olevan sukkulan ajoainetankkeineen pystyssä 10 kaariminuutin tarkkuudella. Laukaisupaikalle johtava tien nousu on enimmillään 5 astetta.

Erillinen laserohjausjärjestelmä huolehtii kuljettimen ja laukaisualustan asettamisesta tarkalleen kohdalleen kokoonpanohallissa ja laukaisupaikalla.

Kuljettimessa on kaksi 2&nbsp;050&nbsp;kW:n Alcon dieselmoottoria, jotka pyörittävät neljää 1&nbsp;000 kilowatin generaattoria. Näillä pyöritetään kuljettimen 16:ta moottoria. Kaksi 794&nbsp;kW:n moottoria pyörittävät kahta 750&nbsp;kW:n generaattoria, joilla käytetään tunkkaus-, ohjaus-, valaisu- ja tuuletusjärjestelmiä. Lisäksi kuljettimessa on kaksi 150&nbsp;kW:n generaattoria. Kuljettimen dieseltankkien tilavuus on 19&nbsp;m³ ja dieselöljyn kulutus 350&nbsp;l/km.

Kuljetinta ohjataan kahdesta ohjaamosta, jotka ovat sen etu- ja takapäässä. Kuljetin kulkee 5,6&nbsp;km:n erityistä Crawlerwaytä kuorman kanssa maksimissaan 1,6&nbsp;km/h ja ilman kuormaa 3&nbsp;km/h.

## Tulevaisuus
NASA aikoi jatkaa kuljettimien käyttöä myös sukkulan käytöstä poiston jälkeen sittemmin peruutetun Project Constellation -ohjelman rakettien laukaisuun.

## Lähteet

## Aiheesta muualla

*Satellite view of Vehicle Assembly Building at Kennedy Space Center 
*Apollo Maniacs: Crawler Transporter
Fabian Wilnis

**Fabian Wilnis** (s. 23. elokuuta 1970 Paramaribo, Suriname) on entinen alankomaalainen jalkapalloilija, pelipaikaltaan puolustaja. 

Wilnis pelasi urallaan NAC Bredassa, De Graafschapissa, Ipswich Townissa ja Grays Athleticissa.

## Ammattilaisseurat
* NAC Breda (1990–1996)
* De Graafschap (1996–1999)
* Ipswich Town FC (1999–2008) 
* Grays Athletic (2008–2009)
Woqooyi Galbeed

** Woqooyi Galbeed** on Somalian alue eli *gobol*, jonka pääkaupunki on Hargeisa. Hargeisa on myös Somalimaan pääkaupunki. Alue sijaitsee maan luoteisosassa, Adeninlahden rannalla. Sen pinta-ala on 28&nbsp;836 neliökilometriä, kun mukaan lasketaan itsenäisyyttä tavoitteleva Saaxil. Vuonna 2008 asukkaita arvioitiin olevan noin 1&nbsp;144&nbsp;000. Tärkein klaani on Isaaq.

Alueen tärkeimmät kaupungit ovat:

* Hargeisa
* Gabiley
* Arabsiyo
* Wajaale
* Allaybaday
* Kalabaydh
* Caadda
* Agabar
* Ijaara
* Taysa

## Lähteet
Triopas (heliadi)

**Triopas** () oli kreikkalaisessa mytologiassa yksi heliadeista, Helioksen ja Rhoden pojista, joka osallistui veljiensä Makarin, Aktiin ja Kandaloksen kanssa heidän viidennen veljensä Tenegeen murhaan heidän kadehdittuaan hänen taitojaan. Toisen version mukaan hän oli Poseidonin ja Kanaken poika.

Triopaan lapsiksi mainitaan Ifimedeia, Erysikhthon  ja Pelasgos.

Triopas purjehti Thessaliaan, josta hän auttoi karkottamaan pelasgialaiset. Rakentaessaan tämän jälkeen itselleen palatsin, hän suututti paikalliset asukkaat kaatamalla Demeterille pyhitetyn lehdon rakennustarvikkeiksi. Nämä ajoivat hänet tämän vuoksi pakoon, ja hän asettui Kaariaan, jonne hän perusti Knidoksen kaupungin.

Demeterin lehdon kaatamisen seurauksista on myös muunnelma, jossa Demeter rankaisi Triopasta nälällä, jota tämä ei saanut millään sammumaan. Yleisemmin tämä tarina liitetään kuitenkin hänen poikaansa Erysikhtoniin.

## Lähteet
Saaxil

**Saaxil** on alue Somalimaassa, jonka asemasta kiistellään. Alue sijaitsee Somalian luoteisosassa Adeninlahden rannalla. Somalian hallinnossa se on perinteisesti osa Woqooyi Galbeedin gobolia.

Vuonna 1991 perustettu Somalimaa sen sijaan muodosti Saaxilista erillisen hallintoalueen vuonna 1996. Ensimmäisissä parlamenttivaaleissa sille myönnettiin kymmenen kaikkiaan 82 edustajanpaikasta. Järjestetyissä kolmeissa vaaleissa Awdalin ja Saaxilin alueilla on annettu noin 60 prosenttia kaikista Somalimaassa annetuista äänistä, mikä kertoo väestön keskittymisestä näille alueille.

## Lähteet
Here, There and Everywhere

**Here, There and Everywhere** on Paul McCartneyn The Beatlesille säveltämä kappale. Kappale julkaistiin ensi kerran yhtyeen vuoden 1966 albumilla ''Revolver''. McCartney on maininnut ”Here, There and Everywheren” innoittajaksi The Beach Boysin kappaleen ”God Only Knows”.
Sammy Angott

**Sammy Angott**, syntyjään **Samuel Engotti** (17. tammikuuta 1915 Washington, Pennsylvania – 22. lokakuuta 1980) oli italialaisperäinen yhdysvaltalainen nyrkkeilijä ja kevyen sarjan maailmanmestari. Hän asusti Ohion suurimmassa kaupungissa Clevelandissa.

Angottia pidettiin älyllisenä nyrkkeilijänä, joka sitoi vastustajan antaakseen iskun. Tästä hänelle tuli lempinimi "The Clutch". 

Angott tunnustettiin NBA:ssa kevyen sarjan maailmanmestariksi 3. toukokuuta 1940, jolloin hän kukisti pistein Davey Dayn 15-eräisessä ottelussa. Samana vuonna Angott otteli kaksi ei-titteliottelua tulevia maailmanmestareita vastaan: hän hävisi 10-eräisen kamppailun pisteillä Fritzie Zivicille, mutta voitti ottelun Bob Montgomerya vastaan. Toukokuussa 1941 hän voitti nouevan tähden Lenny Mancinin (Ray Mancinin isä), mutta kärsi heinäkuussa tappion nuorelle Sugar Ray Robinsonille. 

Joulukuussa 1941 Angott otteli kiistattomana maailmanmestarina pidettyä Lew Jenkinsiä vastaan kevytsarjan maailmanmestaruudesta ja voitti täydet 15 erää kestäneen ottelun kaikin tuomariäänin. Hän puolusti mestaruuttaan vain kerran, toukokuussa 1941 Allie Stolzia vastaan tuomarien hajaäänipäätökseen hänen hyväkseen tuomitussa ottelussa. Samana vuonna hän kohtasi myös Montgomeryn, jonka voitti, sekä Robinsonin, jolle jälleen kerran kärsi tappion. 

Angott oli marraskuussa ilmoittanut lopettavansa nyrkkeilyn, mutta palasi kehään vain neljä kuukautta myöhemmin ja voitti hallitsevan höyhensarjan maailmanmestarin Willie Pepin. Lokakuussa 1943 hän voitti jälleen NBA:n kevytsarjan maailmanmestaruustittelin ottelussa Slugger Whiteä vastaan. Hän kuitenkin menetti mestaruutensa heti ensimmäisessä puolustusottelussaan seuraavan vuoden maaliskuussa meksikolaiselle Juan Zuritalle.

Angott jatkoi uraansa pitkän aikaa välisarjalaisena ja pääsi maailman ranking-listoille kymmenen parhaan joukkoon, mutta ei enää päässyt iskemään maailmanmestaruustittelistä. Hän kuitenkin kävi kovatasoisia otteluita useita kevytsarjan nimiä vastaan vuosina 1944–1946, mutta kärsi lukuisia tappioita, muun muassa kahdesti Ike Williamsille, Robinsonille ja Beau Jackille, mikä oli hänen ainoa tyrmäystappoionsa. Williamsin hän sittemmin voitti kuudennen erän tyrmäyksellä syyskuussa 1945. 

Angott jatkoi uraansa aina elokuuhun 1950 saakka, tosin kaukana maailman huipputasosta.

## Aiheesta muualla
*Boxrec-tiedosto
* Angott International Boxing Hall of Famessa
With a Little Help from My Friends

**With a Little Help from My Friends** (1967) on The Beatlesin kappale yhtyeen albumilta *[[Sgt. Pepper's Lonely Hearts Club Band]]*. Kappaleen on säveltänyt kaksikko Lennon/McCartney.

Kappale luotiin rumpali Ringo Starrin laulettavaksi, ja Lennon piilotti siihen useita sanaleikkejä, joita Starr ei kappaletta nauhoitettaessa tiennyt.

Joe Cocker levytti sävelmästä Beatles-versioon verrattuna hyvin erilaisen, 6/8-tahtilajissa kulkevan  sovituksen, jonka hän esitti myös Woodstockin rockfestivaaleilla kesällä 1969. Myöhemmin Cockerin versio tuli tunnetuksi televisiosarjan *[[Kesä 68]]* (1988–1993) alkutunnusmusiikkina, ja sitä on monissa arvioissa pidetty yhtenä kaikkien aikojen parhaista cover-versioista.

## Lähteet
Triopas

**Triopas** () viittaa kreikkalaisessa mytologiassa kahteen eri mieshahmoon:

* Triopas, Argoksen kuningas
* Triopas, heliadi
Jazz Jackrabbit

**Jazz Jackrabbit** on Epic MegaGamesin kehittämä tasohyppelypeli, joka on julkaistu vuonna  DOSille. 

*Jazz Jackrabbitin* tekivät Cliff Bleszinski ja Arjan Brussee. Heidän inspiraation lähteinään olivat klassiset konsolipelit kuten *[[Super Mario Bros.]]*, *[[Mega Man (pelisarja)|Mega Man]]* ja erityisesti nopeatahtinen *[[Sonic the Hedgehog (pelisarja)|Sonic the Hedgehog]]*. Näistä syistä pelin grafiikka ja ohjaus olivat videopelimäisiä, ja pelissä kehotettiinkin pelaajaa hankkimaan pelaamista varten Super Nintendon peliohjainta muistuttava PC:n peliohjain. PC Format -lehti nimesi *Jazz Jackrabbitin* tittelillä "Arcade Game of the Year". 

## Pelin juoni

Kolmetuhatta vuotta Aisopoksen sadun *Kilpikonna ja jänis* tapahtumien jälkeen vihamielisyydet kilpikonnien ja jänisten välillä jatkuvat. Jazz Jackrabbit vierailee useilla eri planeetoilla pelastaakseen prinsessa Eva Earlongin ja jänisten kotiplaneetta Carrotuksen ilkeän Devan Shellin ja hänen Turtle Terrorists -järjestönsä hirmuvallalta.

## Pelaaminen

*Jazz Jackrabbit* on peliohjaukseltaan samantyyppinen kuin *Sonic the Hedgehog* -pelit. Peli koostuu kuudesta episodista; jokainen episodi sisältää kolme planeettaa, joissa on kussakin kaksi kenttää, kolmiulotteinen bonuskenttä josta voi löytää piilotetun erikoisjalokiven, sekä loppupomon kenttä. Jazzilla on elinvoimamittari, jossa oleva elinvoima vähenee kun viholliset koskettavat häneen. Elinvoima lisääntyy kun Jazz kerää porkkanoita. Jos elinvoimamittari tyhjenee, Jazz menettää yhden lisäelämän ja aloittaa kentän joko alusta tai viimeisimmästä tallennuspisteestä. Jazz voi tappaa vihollisensa sinisellä pistoolillaan, johon hän voi kerätä erilaisia ammuksia joiden tuhovoima vaihtelee.

Alun perin peliä myytiin levykkeillä, joilla oli joko kolme ensimmäistä tai viimeistä episodia, tai sitten kaikki episodit. Myöhemmin julkaistiin CD-ROM-versio, jossa oli kaikki kuusi episodia, kolme uutta episodia ja jouluteemainen vuonna 1994 tehty *Holiday Hare* -lisäosa.

## Shareware-julkaisut

*Jazz Jackrabbitia* julkaistiin shareware-muodossa, joka sisälsi ensimmäisen episodin. Joulukuussa 1994 julkaistiin ilmaiseen levitykseen episodi *Holiday Hare*. Vuonna 1995 julkaistiin toinen *Holiday Hare* uusilla kentillä. *Holiday Hare* -lisäosia pystyi pelaamaan vaikkei omistanutkaan muita osia *Jazz Jackrabbitista*.

## Muut julkaisut

* *OpenJazz* on pelimoottori, jonka loi Alister Thomson vuonna 2005 Linuxille ja Microsoft Windowsille, porttaukset tehtiin Sega Dreamcastille, GP2X:lle, GP32:lle, PlayStation Portable:lle ja Windows Mobile -pohjaisille taskukokoisille PC/PDA-laitteille.

* *JCS'94* on kenttäeditori Jazz Jackrabbitille. Se on yli kaksi vuotta vanhempi projekti kuin OpenJazz.

## Aiheesta muualla
* 
* Jazz 2 Online (J2O), the hub of the Jazz Jackrabbit community 
* JazzJackrabbit Community Forums (JCF), keskustelualue Jazz 2 Onlinesta 
* Earlong Royal Encyclopedia (ERE), wiki Jazz 2 Onlinesta 
* Haze's Hideout JJ1 page } 
* DOS Games Archive | Jazz Jackrabbit  
* OpenJazz JCF thread 
* OpenJazz -nettisivu 
* JCS'94 -nettisivu
Las Anod

**Las Anod** () on kaupunki Somaliassa. Kaupunki on Soolin alueen pääkaupunki.

Kaupungissa asuu tällä hetkellä 250&nbsp;000 ihmistä. Las Anod on kasvanut huimasti 1990-luvun jälkeen, jolloin kaupungin väkiluku oli vain 20&nbsp;000.
Kim Mai Guest

**Kim Mai Angela Guest** (s. 5. elokuuta 1969 Los Angeles, Kalifornia) on yhdysvaltalainen ääninäyttelijä, joka on tehnyt useita rooleja videopeleihin, joista tunnetuin on Mei Ling *[[Metal Gear Solid]]issa*.

## Biografia
Kim Mai Guest syntyi Los Angelesissa, mutta vietti lapsuutensa Indianassa. Hän aloitteli uraansa vuonna 1997 ja sai ensimmäisen ääniroolinsa vuotta myöhemmin animesarjassa Battle Athletes, jossa hänen ääniroolinsa oli kuuluttaja. Samana vuonna Guest sai ehkä hieman yllättäen Mei Lingin roolin *[[Metal Gear Solid]]issa*. Alun perin hahmon rooliin oli kaavailtu toista näyttelijää, mutta hänen viimeinen koe-esiintyminen meni pieleen, jonka myötä tuolloin vielä kokematon Guest sai kyseisen roolin. Tämän jälkeen hän on tehnyt useita rooleja videopelien parissa ja dubbauksia animesarjoihin. 2000-luvulla Guest on tehnyt myös alkuperäisiä äänirooleja muun muassa animaatiosarjoihin *[[Ben 10]]*, *[[Avatar (animaatiosarja)|Avatar]]*, **' ja ''[[Justice League (televisiosarja)|Justice League]]''.

==Filmografia==
===Elokuvat===
*''[[Street Fighter Alpha: The Animation]]'' (2001)
*''Choose Your Own Adventure: The Abominable Snowman'' (2006)
*''[[Hellboy Animated: Sword of Storms]]'' (2006)
*''Holly Hobbie and Friends: Secret Adventures'' (2007)
*''[[Teini-ikäiset mutanttininjakilpikonnat (vuoden 2007 elokuva)|TMNT]]'' (2007)
*''[[Chill Out, Scooby-Doo!]]'' (2007)
*''The Legend of Secret Pass'' (2008)

===Televisiosarjat===
*''Battle Athletes'' (1998)
*''The Legend of Black Heaven'' (2000)
*''[[.hack//SIGN]]'' (2003)
*''[[Justice League (televisiosarja)|Justice League]]'' (2003)
*''Black Jack'' (2005)
***' (2005–2006)
**[[Justice League Unlimited]]* (2005–2006)
**[[Avatar (animaatiosarja)|Avatar]]* (2006)
**[[Ben 10]]* (2006)
**[[Ben 10: Alien Force]]* (2008)

## Aiheesta muualla
* 
* MobyGamesissä 
* 
* TV.com 
* CrystalAcids
* CrystalAcids
Togdheer

** Togdheer** () on  alue Somaliasta itsenäiseksi julistautuneessa Somalimaassa, jota ei ole vielä kansainvälisesti tunnustettu. Etiopian vastaisella rajalla. Alueen pääkaupunki on Burao ja sen pinta-ala on 38&nbsp;663 neliökilometriä. Togdheerin on saanut nimensä Togdheer-joesta. Vuonna 2008 asukkaita arvioitiin olevan noin 905&nbsp;700. Alueella asuu Isaaq-klaani sekä Darod-klaaniin kuuluva Harti (Dhulbahante). Hartin alue ei tosin kuulu Somalimaahan, vaan SSC-Khatumo osavaltioon ja aluetta kutsutaan Cayniksi.

## Lähteet

## Aiheesta muualla
*Togdheer News Network
Help! (kappale)

**Help!** on vuonna 1965 julkaistu The Beatlesin kappale yhtyeen albumilta *[[Help! (The Beatles)|Help!]]*. Se on pääosin John Lennonin sävellys, ja siitä tuli ”Yesterdayn” jälkeen albumin suosituin kappale. Paul McCartneyn mukaan ”Help!” on 70-prosenttisesti Lennonin ja 30-prosenttisesti McCartneyn sävellys, niin että McCartneyn keskeisin lisäys Lennonin tekemään runkoon on McCartneyn laulamat ”vastamelodiat”, jotka alkavat hieman ennen Lennonin laulamia säkeitä.

”Help!” tehtiin Paul McCartneyn kanssa Weybridgessä, Kenwoodissa huhtikuussa 1965. Sanat heijastelivat Lennonin tyytymättömyyttä itseensä. Hän söi ja joi liikaa, oli lihonut ja tietoisuus maailmanlaajuisesta tähteydestä oli musertaa hänet. Myöhemmin hän myönsi, että laulu oli todellinen avunhuuto, vaikka se olikin elokuvaa varten tehty tilaustyö. ”Help!” julkaistiin singlenä ja se nousi ykköseksi sekä Britanniassa että Yhdysvalloissa kesällä 1965. 

Suomeksi kappaleen on levyttänyt Arto Lönnfors & The Scaffolds nimellä ”Pois” vuonna 1965.
Gallon challenge

**Gallon challenge** tai **milk challenge** on yhdysvaltalainen kilpailu, jossa yritetään juoda amerikkalainen gallona (3,79&nbsp;L) maitoa yhden tunnin aikana oksentamatta. Kilpailusta on monia eri variaatioita, joten virallisia sääntöjä ei ole laadittu. Useimmiten noudatetaan Gallon Challenge Foundationin sääntöjä, joihin kuuluvat seuraavat vaatimukset:
* Koko gallona täytyy juoda yhden tunnin aikana.
* Jos joku kilpailijoista oksentaa, hänen kilpailutuloksensa mitätöidään.
* Juomana käytetään täysmaitoa, mutta sen saa maustaa suklaasiirapilla tai vastaavalla makeutusaineella.

Gallon challengea on lähes mahdotonta voittaa. On kuitenkin raportoitu tapauksia, joissa joku on onnistunut voittamaan kilpailun. Esimerkiksi vuonna 2006 kuudennessa vuosittaisessa Gallon challengessa Joseph Ubriaco, Raymond Donnelly ja Joseph Herbert suorittivat haasteen neljänkymmenen ihmisen läsnä ollessa.

Ei ole täysin varmaa, missä gallon challenge keksittiin. Ainakin Oglethorpe Universityssä Atlantassa, gallon challengea on kilpailtu jo vuonna 1995.

## Variaatioita
* Triathlon, jossa jokainen kilpailija juo kolmannesgallonan munatotia, kolmannesgallonan suklaamaitoa ja kolmannesgallonan täysmaitoa (ei välttämättä tässä järjestyksessä).
* Puolikas gallon challenge, jossa juodaan puoli gallonaa maitoa tai kermaa puolessa tunnissa. Tämä kilpailu ei ole yhtään helpompi kuin varsinainen gallon challenge.
* On myös olemassa kilpailumuoto, jossa juodaan puoli gallonaa maidon ja vodkan seosta eli niin sanottua "valkovenäläinen"-drinkkiä tunnin aikana.

## Aiheesta muualla
*GallonChallenge.org
The Ballad of John and Yoko

”**The Ballad of John and Yoko**” on The Beatlesin kappale vuodelta 1969. Se äänitettiin *[[Abbey Road (albumi)|Abbey Road]]* -albumin sessioissa, mutta julkaistiin ainoastaan singlenä. Kappaleen on säveltänyt John Lennon, joka kertoo kappaleessa elämänsä uuden vaiheen alusta; Lennon päätyi vuonna 1968 yhteen taiteilija Yoko Onon kanssa. Kappale nousi Britanniassa yhtyeen viimeiseksi listaykköseksi ja Yhdysvalloissa sijalle kahdeksan. 

Kappaleessa soittavat ainoastaan Lennon ja Paul McCartney. George Harrison oli lomalla ja Ringo Starr *[[Hupsu, hupsumpi, hupsuin]]* -elokuvan kuvauksissa. Lennon lauloi kappaleen ja soitti kahta soolokitaraa, akustista kitaraa ja lyömäsoittimia. McCartney lauloi kappaleen taustat ja soitti bassoa, rumpuja, pianoa ja marakassia.

Kappale joutui soittokieltoon useilla yhdysvaltalaisilla radioasemilla, koska siinä mainittiin Kristus ja ristiinnaulitseminen: ”Christ, you know it ain’t easy, you know how hard it can be; The way things are going – they’re gonna crucify me.”

”The Ballad of John and Yokon” B-puolena julkaistiin George Harrisonin sävellys ”Old Brown Shoe”.
## Lähteet
*

### Viitteet
Darren Randolph

**Darren Randolph** (s. 12. toukokuuta 1987) on irlantilainen jalkapallomaalivahti. Hän syntyi Dublinissa ja on edustanut muun muassa skotlantilaisseura Motherwelliä sekä Englannissa Birmingham Cityä, West Ham Unitedia ja Middlesbrough'ta. Hän on pelannut kauden 2022–2023 loppuun mennessä Skotlannin Valioliigassa 111 ottelua, Englannin Valioliigassa 34 ottelua ja Englannin mestaruussarjassa 199 ottelua.
 
Randolph pelasi ensimmäisen A-maaottelunsa Irlannin maajoukkueessa 11. syyskuuta 2012. Sitä ennen hän oli kuulunut maan alle 21-vuotiaiden maajoukkueeseen. Hän pelasi EM-kilpailuissa 2016 täydet minuutit joukkueensa kaikissa neljässä ottelussa. Hän on pelannut 50 A-maaottelua, joista viimeisen marraskuussa 2020.

## Lähteet
Ammunnan maailmanmestaruuskilpailut 1994

**Kansainvälisen ampumaurheiluliiton (UIT) 46. maailmanmestaruuskilpailut** järjestettiin 23.7–4.8.1994 Italian Milanossa, mutta 300 m lajit järjestettiin Tolmezzossa ja haulikkolajit Fagnanossa.

## Milano
### Pistooli
#### Miehet

#### Naiset

#### Pojat

#### Tytöt

### Kivääri
#### Miehet
Miesten 300 m kiväärilajit ammunttiin Tolmezzossa.

#### Naiset

#### Pojat

#### Tytöt

### Riistamaali
#### Miehet

#### Naiset

#### Pojat

#### Tytöt

## Tolmezzo
Tolmezzossa ratkaistiin miesten 300 m kivääreiden maailmanmestaruudet.

## Fagnano
Fagnanossa ratkaistiin haulikkolajien maailmanmestaruudet.
### Miehet

### Naiset

### Pojat

## Lähteet
*ISSF:n tietokanta
Sprague Grayden

**Sprague Grayden** (s. 21. heinäkuuta 1980) on yhdysvaltalainen näyttelijä. Eräs huomattava rooli (Heather Lisinski) hänellä on ollut televisiosarjassa *[[Jericho]]* vuodesta 2006. Ennen *Jerichoa* hän oli esiintynyt muun muassa sarjassa *[[Mullan alla]]* vuosina 2000–2005. 

Grayden syntyi Massachusettsissa ja aloitti esiintymisen viisivuotiaana. Hänen harvinainen etunimensä on hänen äitinsä tyttönimi.

Grayden ei ole rajoittanut esiintymisiään televisiosarjoihin, vaan on esiintynyt myös teatterissa ja elokuvissa. 

Grayden näytteli ''24''-televisiosarjan 7. tuotantokaudella presidentin tytärtä, Olivia Tayloria. 

## Aiheesta muualla
*
I Am the Walrus

**I Am the Walrus** on The Beatlesin kappale vuodelta 1967. Se oli mukana albumilla *[[Magical Mystery Tour]]*, ja julkaistiin singlen ”Hello, Goodbye” B-puolena. Kappaleen genre on psykedeelinen rock, mikä oli juuri tyypillistä The Beatlesille vuoden 1967 albumeilla "Sgt. Peppers Lonely Hearts Club Band" sekä "Magical Mystery Tour". 

## Kappale
Kappale on suurimmaksi osaksi John Lennonin sanoittamaa sanaleikkiä. Se on tunnelmaltaan vauhdikas, unenomainen ja surrealistinen. Laulu  edustaa oman aikakautensa sovinnaisia rajoja rikkonutta lyriikkaa. BBC kielsi kappaleen soiton radiossa vuonna 1967, koska siinä  esiintyvät ilmaisut "*pornographic priestess*" ja "*let your knickers down*" katsottiin pahennusta herättäviksi.

"I Am the Walrus" koostuu kolmesta laulusta, jotka Lennon on kirjoittanut eri aikoina. Se oli eräs ensimmäisiä rock-kappaleita, jonka sovituksessa käytettiin orkesteria (viulu, sello, puhallinsoittimet).  Säveltäjä itse on kertonut laulunsa perustuneen Lewis Carrollin runoon "*The Walrus and The Carpenter*", jonka sisällön hän oli ymmärtänyt väärin. Jos hän olisi käsittänyt lukemansa tekstin oikein, olisi kappaleen nimeksi tullut "I Am the Carpenter".

Lennon on sanonut, että kun hän kuuli entisen opettajansa käyttävän Beatlesin kappaleita harjoitustehtävinä oppilailla, jotka joutuivat analysoimaan tekstejä, hän lisäsi tähän kappaleeseen käsittämättömiä sanayhdistelmiä kuten "elementary penguins" tai kummallisia sanoja kuten "crabalocker". Itse kappaleen nimi tarkoittaa "Minä olen se mursu".  Myöhemmässä sävellyksessään "Glass Onion" Lennon mainitsi mursun olleen Paul McCartney, koska tunsi mielihyvää ihmisten yrittäessä tulkita hänen lyriikkaansa ja miettiä kuka mursu oli ollut. "I Am the Walrus" lisäsi ilmestyessään myös jo aiemmin liikkuneita huhuja McCartneyn kuolemasta. Varsinkin teoreetikot löysivät laulun sanoista selviä vihjeitä yhden yhtyeen jäsenen ennenaikaisesta poismenosta. Taustalta kuuluva "bury my body" (hautaa minut) ruokki näitä huhuja. Lennon käytti kappaleessa myös toistuvaa *goo goo g'joob*-ilmaisua, joka ei tarkoittanut  mitään. 

The Animals-yhtyeen ex-laulusolisti Eric Burdon on elämäkerrassaan  kertonut olevansa esikuva laulun sanoissa mainitulle "Eggmanille" (munamiehelle). Lennonin erikoista huumorintajua kuvastaa kappaleen viimeisessä säkeistössä mainittu Semolina Pilchard, joka todellisuudessa oli kersantti Norman Pilcher, Scotland Yardin huumejaoston päällikkö. Pilcher oli aiemmin pidättänyt Lennonin huumeiden hallussapidosta.

1970-luvulla kuuluisuuteen nousseen Electric Light Orchestran perustajajäsen Jeff Lynne on eräässä haastattelussaan todennut, että "I Am the Walrus" oli hänen yhtyeensä musiikillisen linjan suurin vaikuttaja.

## Lähteet
*Lachman, Valentine: *Tajunnan alkemistit*. Like, 2009, 

### Viitteet
Iasos (mytologia)

**Iasos** (, ) oli kreikkalaisessa mytologiassa Argoksen kuningas ja Triopaan poika. Hänen veljensä Agenorin poika, Krotopos, peri valtaistuimen hänen jälkeensä..

## Lähteet
Jakokoski

**Jakokoski** on kylä Kontiolahdella. Matkaa Kontiolahden kirkonkylälle on noin 10 kilometriä, Joensuuhun noin 20 kilometriä. Kylän läpi kulkee Joensuusta Lieksaan kulkeva kantatie 73. Yhdystie 5100 eli Mönnin-Selkien maisemaite johtaa Heinävaaraan kantatielle 74.

Jakokosken kylä ulottuu Pielisjokeen. Jakokosken museokanava on joen toisella puolella, ja sen katsotaan kuuluvan Mönniin. 

Jakokoski on valittu valtakunnalliseksi vuoden kyläksi 1998.

Kylässä on alakoulu, tähtitorni, urheiluhalli (valmistui 2006) ja seurojentalo sekä majoitusliikkeitä Tulevaisuuden kylä -hankkeessa. Kalliovaarassa on Felix Riikosen 1960-luvun alussa perustama kahden hehtaarin suuruinen  puulajipuisto eli arboretum. Jakokoskelle on rakennettu langattomaan tekniikkaan perustuva kylän tietoverkko.

Jakokoski on Rospuutto-ryhmän järjestämän näyttelijä Taisto Reimaluodon nimeä kantavan teatterifestivaalin pitopaikka. Pienoisfestivaali pidetään Kontiovaaran vanhalla kyläkoululla. Vuonna 2008 esiintyjinä on Reimaluodon lisäksi muiden muassa Kirsi-Kaisa Sinisalo, Minna Kivelä ja Niina Hosiasluoma.

Jakokoskella toimii Itä-Suomen kansityö Oy.

## Katso myös
*Jakokosken laiturivaihde
## Lähteet

## Kirjallisuutta
* Makkonen, Elina: *Jakokoski, kaskimetsästä meidän kyläksi.* Jakokosken kyläyhdistys 2019. 
## Aiheesta muualla
* Jakokosken kyläsivut
The Sims: Livin’ It Up

**The Sims: Livin’ It Up** (Isoa-Britanniaa ja Suomea lukuun ottamatta nimellä **Livin’ Large**) on The Sims-pelisarjan ensimmäinen lisäosa, joka on suunniteltu täydentämään peruspeliä ja lisäämään siihen hieman yliluonnollisuutta.

## Pelin uusia ominaisuuksia
* Sim voi leikkiä kemistiä ja tehdä "taikajuomaa", jota juomalla hän voi muuttua näkymättömäksi.
* Kun sim kuolee, muut perheenjäsenet voivat vielä muuttaa kuolleen kohtaloa viikatemiehen avulla. Jos käy huonosti, sim voi muuttua zombiksi.
* Simit voivat ostaa pellemaalauksen, jonka myötä perheeseen tulee uusi hahmo, surullinen pelle, jos perheenjäsenet sattuvat olemaan pahalla tuulella.
* Simit voivat ostaa taikalampun, jota hieromalla sieltä tulee lampunhenki, joka on tosin hieman kömpelö ja voi toisinaan aiheuttaa ison kaaoksen.
* Runsaasti uusia kalusteita ja vaatteita.

## Lähteet
Across the Universe

**”Across the Universe”** on John Lennonin kirjoittama The Beatlesin kappale, joka julkaistiin yhtyeen viimeisellä studioalbumilla *[[Let It Be]]* (1970). Ensimmäinen versio kappaleesta nauhoitettiin jo helmikuussa 1968 ja julkaistiin joulukuussa 1969. *Let it Bellä* oleva versio nauhoitettiin myöhemmin. Vanha versio löytyy yhtyeen *[[Past Masters, Volume Two]]* -kokoelmalta.

Vuonna 1975 brittiläinen laulaja David Bowie julkaisi kappaleesta cover-version albumillaan *[[Young Americans]]*. John Lennon oli mukana soittaen kitaraa ja laulaen taustalaulua. Myös saksalainen hard rock-yhtye Scorpions on tehnyt kappaleesta cover-version, joka julkaistiin *[[Comeblack]]* albumilla vuonna 2011.

Helmikuussa 2008 Nasa suuntasi digitaaliseen muotoon muutetun  ”Across the Universe” -kappaleen 431 valovuotta kestävälle matkalle kohti Pohjantähteä. Kappale saavuttaa Pohjantähden vuonna 2439.   

## Lähteet
Norihiro Nishi

**Norihiro Nishi** (; s. 9. toukokuuta 1980) on japanilainen jalkapalloilija. Hänen seuransa on ollut vuodesta 1999 Júbilo Iwata.

Nishi on pelannut myös Japanin jalkapallomaajoukkueessa, jonka kanssa hän voitti vuoden 2004 Asian Cupin. Hän kilpaili alle 23-vuotiaiden ryhmässä myös vuoden 2000 kesäolympialaisissa Sydneyssä.

## Tilastot

## Aiheesta muualla

* Norihiro Nishi – profiili seuran sivuilla  
*National Football Teams
*Japan National Football Team Database
Lac (Tšad)

**Lac** on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisestä prefektuurista.  Lacin pinta-ala on 22&nbsp;320 neliökilometriä.  Vuonna 2008 alueella arvioitiin olevan noin 362&nbsp;000 asukasta.

Alue sijaitsee maan länsiosassa Nigerin Kamerunin ja Nigerian rajalla. Sen pääkaupunki on Bol. Ranskankielisen nimensä mukaisesti se sijaitsee Tšadjärven rannalla. Tärkeimmät etniset ryhmät ovat kanembut ja budumat.

## Lähteet
TWC

**TWC** voi tarkoittaa seuraavia:

* Track Warrant Control, rautateiden liikenteenohjausjärjestelmä
* Teresie World Company, hyväntekeväisyysjärjestö
The Continuing Story of Bungalow Bill

**The Continuing Story of Bungalow Bill** on The Beatlesin kappale vuodelta 1968 albumilta *[[The Beatles (albumi)|The Beatles]]*. Yoko Ono oli läsnä studiossa albumia äänitettäessä ja tässä John Lennonin tekemässä kappaleessa hän laulaa sooloja yhden lauseen verran. Lisäksi hän laulaa taustoja, joissa on mukana myös rumpali Ringo Starrin vaimo Maureen Starkey. Kappale on eräs niistä harvoista, joilla kaikki yhtyeen jäsenet, mukaan lukien rumpali Ringo Starr, laulavat.  

Laulusta on tehty suomenkielinen versio ”Viidakko Jim”. Sen esittää Eero Raittinen ja sanat on tehnyt Juha Vainio.

## Lähteet
Clara Blandick

**Clara Blandick** (oik. **Clara Dickey**, 4. kesäkuuta 1876 – 15. huhtikuuta 1962) oli yhdysvaltalainen näyttelijä, joka muistetaan parhaiten roolistaan Em-tätinä elokuvassa *[[Ihmemaa Oz (vuoden 1939 elokuva)|Ihmemaa Oz]]* (1939).

## Elämä ja ura

Blandick syntyi 1880 Hongkongissa *Willard Mudgett* -nimisellä laivalla. Hänen perheensä muutti Quincyyn, Massachusettsiin samana vuonna. Clara varttui Bostonissa, josta hän muutti New Yorkiin vuonna 1900. Hän alkoi tavoitella näyttelijänuraa ja hänen ensimmäinen ammattilaisesiintymisensä tuli vuonna 1901. Vuonna 1911 hän teki ensimmäisen elokuvaroolinsa mykkäelokuvassa *The Maid's Double.* Blandick pääsi Broadwaylle 1912. Hän sai kuuluisuutta teatterilavoilla. Vuonna 1914 hän palasi valkokankaalle elokuvassa *Mrs. Black is Back*.

Ensimmäisen maailmansodan aikaan Blandick esiintyi American Expeditionary Forcelle Ranskassa. Hän jatkoi teatterissa ja ajoittain elokuvissa.

Vuonna 1939 Blandick teki tunnetuimman sivuroolinsa Em-tätinä *Ihmemaa Ozissa*. Vaikka rooli oli pieni, se oli tärkeä elokuvan juonen kannalta. Blandickin kaikki roolisuoritukset elokuvassa filmattiin vain yhdessä viikossa. Vaikka yleisö muisti Em-tädin hahmon, monikaan ei tuntenut itse näyttelijää. Blandickiä ei mainittu alkuteksteissä ja lopputeksteissäkin viimeisenä.

*Ihmemaa Ozin* jälkeen hän jatkoi sivurooleissa näyttelemistä. Hänen viimeiset roolinsa tulivat vuonna 1950. Hän jäi eläkkeelle näyttelemisestä 69-vuotiaana.

## Kuolema

1950-luvulla Blandickin terveys alkoi hitaasti heiketä. Hän alkoi sokeutua ja kärsi artriitista. Huhtikuussa 1962 hän palasi kotiin kirkosta. Hänen talonsa sijaitsi Los Angelesissa. Hän alkoi järjestellä huonetta uudestaan ja laittoi muistoesineensä näkyville paikoille. Lopulta kun hän oli laittanut puhtaat vaatteet ja muotoillut hiuksensa, hän otti yliannostuksen unilääkkeitä. Hän myös sitoi muovipussin päänsä ympärille. Hän jätti itsemurhaviestin: "*Olen tehnyt suuren seikkailun. En kestä enää tätä tuskallista kipua. Se on koko ruumiini. En voi kohdata uhkaavaa sokeutta. Rukoilen herraa sieluni toteuttaa. Aamen.*"

Hänen vuokraemäntänsä löysi hänet seuraavana päivänä. Blandick oli hävittänyt kaikki lääkkeensä ennen kuolemaansa.

## Aiheesta muualla

*
*Clara Blandick (1876-1962)
Scars & Wounds

__NOTOC__
**Scars & Wounds** on heavy metal -yhtye Machine Menin esikoisalbumi, joka julkaistiin Suomessa 13. lokakuuta 2003. Muualla Euroopassa 16. helmikuuta 2004 sekä Japanissa 24. maaliskuuta 2004.

## Kappaleet
#
#
#
#
#
#
#
#
#Men Inside The Machine – 3.22  (Japanin julkaisu)
#Eye Of The Truth – 4.24 (Japanin julkaisu)

## Kokoonpano
* Antony Parviainen – laulu
* J-V Hintikka – kitara
* Jani Noronen – kitara
* Eero Vehniäinen – basso
* Jarno Parantainen – rummut

## Arvostelut
* Imperiumi.net: 
* Metal Storm: 7/10
* Soundi: 
* Sputnikmusic: 

## Lähteet

## Aiheesta muualla
* 
*
Masashi Nakayama

**Masashi Nakayama** (; s. 23. syyskuuta 1967) on japanilainen jalkapalloilija. Hän syntyi Shizuokan prefektuurissa ja opiskeli Tsukuban yliopistossa.

Nakayama on luonut pitkän uran sekä J. Leaguen Júbilo Iwata -seurassa että Japanin jalkapallomaajoukkueessa. Hän on saanut kotimaassaan muiden kunnioiden ohella J. Leaguen vuoden pelaajan arvonimen 1998. 

Nakayama on osallistunut mm. Asian Cupiin 1992, Confederations Cupiin 2001 sekä jalkapallon maailmanmestaruuskilpailuihin vuosina 1998 ja 2002.

## Tilastot

## Aiheesta muualla
*National Football Teams
*Japan National Football Team Database
Ryōichi Maeda

**Ryōichi Maeda** (; s. 9. lokakuuta 1981) on japanilainen jalkapalloilija. Hänet valittiin Aasian vuoden nuoreksi jalkapalloilijaksi 2000. 

Maeda on pelannut vuodesta 2000 ammattilaisena J. Leaguen Júbilo Iwata -seurassa. Hän aloitti vuonna 2007 myös kansainvälisen uran Japanin jalkapallomaajoukkueessa.

## Tilastot

## Aiheesta muualla
*National Football Teams
*Japan National Football Team Database
Suu-urut

**Suu-urut** (myös **Seng**, **Sheng** ) on Kiinasta syntyisin  kaikkien aikojen ensimmäinen vapaalehdykkäsoitin, joka käyttö on levinnyt muualle maailmaa. Kiinan lisäksi sitä käytettiin myös Japanissa, Koreassa, Indokiinassa ja Indonesiassa.

## Toimintaperiaate
Suu-urut koostuvat 1-36:sta bambuputkesta, jotka voidaan sitoa nipuksi, kehäksi tai riveittäin. Putket on kiinnitetty puiseen tai kalebassista tehtyyn ilmakammioon.

Putkissa on bambuinen tai metallinen vapaalehdykkäkieli, kiinnitettynä putken seinässä olevaan kehykseen putken ilmakammion sisällä. Putkissa on heti ilmakammion yläpuolella sormiaukko, jota soittaja käyttää säädelläkseen lehdykkäkielen ilmanpainetta. Soittaja puhaltaa suukappaleeseen, josta ilma johdetaan ilmakammioon. Soitin toimii sekä sisään- että uloshengityksellä, joka saa ne lehdykät värähtelemään, joiden sormiaukot ovat peitettynä. Kielten viritystä säädellään vahanpalasilla, joita kiinnitetään lehdykän vapaaseen päähän.

## Historia
Kiinalaiset legendat kertovat suu-urkujen eli chengin syntyneen jo noin 3000 eaa., jolloin keisari Huang Tin kerrotaan lähettäneen korkeasti oppineen Ling Lunin läntisille vuorille, jotta hän kykenisi saamaan aikaan feeniks-linnun laulun. Ling palasi cheng-instrumentin kanssa, joka tunnetaan ensimmäisenä vapaalehdykkäsoittimena kautta aikojen.

Historiallisesti soitin tunnetaan Kiinasta jo 1500-luvulta eaa.. Kiinasta se levisi Indokiinaan 400-luvulla eaa. ja Japaniin 700-luvulla. Venäjälle instrumentti levisi 900–1200-luvuilla tataarien keskuudessa, josta se löysi tiensä edelleen Eurooppaan. Euroopassa soittimesta löytyy ensimmäisiä kuvauksia 1600-luvulta. Soittimen kerrotaan olleen suosiossa 1700-luvun puolivälissä muun muassa Pietarissa, jossa Johann Wilde oli tehnyt sitä erityisesti tunnetuksi seurapiireissä.

Suu-urut ovat antaneet sysäyksen sekä harmonikan että harmonin kehittämiseen.

## Lähteet
Petankin Suomen-mestaruuskilpailut 2001

**Petankin SM-kisat 2001** järjestettiin 3. – 8. heinäkuuta 2001 Lahdessa. 

## Tulokset
*Sekaduppeliin osallistui 72 joukkuetta ja voittajaksi selviytyivät *Mira Kyllönen ja Samuli Kankkunen (PSC Järvenpää / Helsinki Boule)*.
  
*Juniorisingeliin osallistui 16 kilpailijaa ja voittaja oli *Jussi Lehti*.
*Junioriduppelin voittivat *Pontus Vainionpää ja Henri Lukka Linnan Petanquistit Hämeenlinna*.
*Junioritrippelin voittivat *Jussi Lehti, Markus Sohlman ja Henry Myyryläinen*.

*150 pelaajaa otti osaa Yleiseen singeliin, jonka voitti *Arttu Poikolainen*.
*Yleisen dubbelin voittivat *Arttu Poikolainen ja Samuli Kankkunen (Helsinki Boule)*.
*Yleisen trippelin voittivat *Marko Jakonen, Tatu Kuusisto ja Seppo Lindman*.

*Naisten singelin (51 pelaajaa) voitti *Anja Parviainen*.
*Naisten duppelin voittivat *Hannele Kuusisto ja Riitta Vesamäki (Turun Petanque-Seura)*.
*Naisten trippelin voittivat *Päivi Kaunisto, Anu Uusio ja Kati Nieminen*.

*Yleisen ammunnan voitti *Pauli Piiparinen (Kallion Kirkas Hki)*.

## Katso myös
*Petankki

## Lähteet
*Video - Petanque SM 2001 Lahti 
*Tulokset
Because

”**Because**” on The Beatlesin vuonna 1969 tekemä kappale, joka julkaistiin ensi kerran yhtyeen albumilla *[[Abbey Road (albumi)|Abbey Road]]*. Kappaleen on säveltänyt John Lennon. Lennon sai inspiraation kappaleeseen, kun hänen vaimonsa soitti flyygelillä Beethovenin ”Kuutamosonaattia”.

## Lähteet
Saint Deamon

**Saint Deamon** on ruotsalaisista ja norjalaisista jäsenistä koostuva power metal -yhtye. Sen perusti rumpali Ronny Milianowicz vuonna 2006 erottuaan Dionysus-yhtyeestä. Hänen mukanaan Dionysuksesta seurasi myös yhtyeen basisti Nobby Noberg. Kitaristiksi Saint Deamoniin tuli ruotsalainen Toya Johansson ja laulajaksi Milianowcz löysi norjalaisen Highland Gloryn laulajan, Jan Thore Grefstadin. Yhtye solmi levytyssopimuksen italialaisen Frontiers Recordsin kanssa ja debyyttialbumi *[[In Shadows Lost From the Brave]]* julkaistiin alkuvuodesta 2008.

## Jäsenet
*Jan Thore Grefstad – laulu
*Nobby Noberg – basso
*Toya Johansson – kitara
*Ronny Milianowicz – rummut

## Diskografia
*
*
*
*

## Aiheesta muualla
*Saintdeamon.se – yhtyeen virallinen sivusto
*Hardrockhideout.wordpress.com – yhtyeen esittely
Remington 1100

**Remington 1100** on yhdysvaltalaisen Remington Arms -yhtiön vuodesta 1963 valmistama itselataava kaasumäntätoiminen haulikko.

Wayne Leekin suunnittelema Remington 1100 on Yhdysvaltojen eniten myyty haulikko. Sitä on valmistettu 12, 16, 20, 28 ja .410 kaliiperisina useilla piipun pituuksilla ja lukuisina eri malleina sekä metsästys- ja kilpa-ammunta-, että poliisikäyttöön.  Ase on saavuttanut kaikkialla maailmassa laajaa suosiota. Suurimmat vientimaat ovat Japani, Suomi, Italia, Venäjä, Uusi-Seelanti, Australia.

Remington 1100 esiintyy esimerkiksi videopelissä Resident Evil 2.

## Aiheesta muualla
* Remington 1100 mallin historia Remingtonin sivulla. 
* Modern Firearms: Remington 1100
NERVA

**NERVA** () oli Nasan ydinlämpörakettien kehityshanke. Se toteutettiin Yhdysvaltain atomienergiakomission ja Nasan yhteistyönä, ja toimintaa hallinnoi Space Nuclear Propulsion Office (SNPO), kunnes projekti keskeytettiin 1972.

NERVA -rakettimoottorin suunnittelu perustui aikaisempaan Kiwi-ydinreaktoriin (alkuperäinen ydinlämpöraketti nimettiin lentotaidottomien kiivien mukaan, sillä sitä ei koskaan käytetty lennossa).

Alusta asti ohjelma oli hyvin ongelmallinen. Se oli äärimmäisen kallis, eikä sillä ollut juurikaan yleisön tukea, sillä 1970-luvulla Yhdysvalloissa virisi vastustus kaikelle ydinvoimalle. Ydinpolttoaineen käyttö herätti ympäristöllisiä huolia. Testimoottoreilla ei koskaan saavutettu 40 prosenttia enempää teoreettisesta työntövoimasta, mikä oli paljon vähemmän kuin sen ajan kemiallisilla raketeilla.

## Suunnitellut käyttökohteet
1960-luvun alussa Nasa suunnitteli NERVAn käyttämistä RIFTin (Reactor-In-Flight-Test) moottorina 1970-luvun alussa. Toteutuessaan NERVA olisi ollut Saturn V -raketin ylävaihe, joka olisi mahdollistanut Saturnilla tehtävät planeettojen väliset lennot. Nasan Marshall Space Flight Centerillä oli vastuu rakettivaiheen kehittämisestä.

1960-luvun alussa Eugene F. Lally Jet Propulsion Laboratorystä/Caltechistä ehdotti miehitettyjä lentoja Marsiin, joissa käytettäisiin NERVA-moottoria raketin ylävaiheena kustannusten vähentämiseksi ja hyötykuorman maksimoimiseksi. Eräässä suunnitelmassa avaruusalus jaettaisiin matkalla kahtia ja näitä osia pyöritettäisiin sitten kaapeleilla toisiinsa liitettyinä gravitaation simuloimiseksi. Näin voitaisiin suojella lentäjiä painottomuuden aiheuttamalta luukadolta. Pyörivän aluksen keskipisteessä olisi ohjaus -ja navigointijärjestelmät. Sen optinen järjestelmä oli ensimmäisiä, digitaalisen valokuvakameran konstruktioita. Siinä mosaiikkimainen ryhmä valoilmaisimia, tuottaisi digitaalisesti kuvia tähtitaustausta ja planeetoista ohjauksen ja navigoinnin helpottamiseksi.

Myös Werner von Braun ehdotti NERVAa käyttävää miehitettyä lentoa Marsiin, mutta hänen ehdotuksessaan avaruusalus olisi pyörivän donitsin muotoinen.

## NERVA-rakettivaiheen tekniset ominaisuudet

*Halkaisija: 10,55 m
*Pituus: 43,69 m
*Kuivamassa: 34 019 kg
*Kokonaismassa: 178 321 kg
*Työntövoima (tyhjiössä): 867 kN
*ISP (tyhjiössä): 825 s (8,09 kN·s/kg)
*ISP (meren pinnan tasolla): 380 s (3,73 kN·s/kg)
*Ajoaika: 1 200 s
*Ajoaine: ydinpolttoaine/LH2
*Moottori: 1 Nerva-2

## Aiheesta muualla

 
*Nuclear Rockets
*Nerva
*Nerva NTR
*Nerva 2
*NERVA 1mlbf
M/S Seaterns

**M/S Seaterns** () oli vuonna 1972 rakennettu 137,52-metrinen rahtilaiva. Laivan rakensi Rauma-Repolan Rauman telakka. Alun perin alus oli nimeltään *Orion*. Alus myytiin romutetettavaksi marraskuussa 2006 Chittagongiin, Bangladeshiin. 

Seaternsin sisaraluksia ovat M/S Sea Corona, M/S Finn, M/S Lipa ja M/S San Diego.

## Käyttöhistoria

8. syyskuuta 1972 alus laskettiin vesille ja seuraavan vuoden tammikuussa se luovutettiin suomalaisen Finska Ångfartygsin omistukseen, joka rekisteröi aluksen Suomen lipun alle nimellä *Orion*. Aluksen kotisatamaksi tuli Helsinki. Luovutuksen jälkeen alus aloitti liikennöinnin Suomen ja Euroopan välillä. Tammikuussa 1985 A/B Nordsjöfrakt osti aluksen ja rekisteröi sen Ruotsin lipun alle nimellä *Westön*. Omistajanvaihdoksen jälkeen alus aloitti Finncarriersin liikenteessä. Helmikuussa 1995 Rijnhaven Shipping Ltd osti aluksen ja rekisteröi sen Maltan lipun alle nimellä *Rijnhaven*. Elokuussa 1998 Seatern K/S osti aluksen ja rekisteröi sen Norjan lipun alle nimellä *Seatern*. Edelleen tämän jälkeen alus jatkoi Finncarriersin liikenteessä. Helmikuussa 1999 alus kävi telakalla Saksan Bremerhavenissa, jonka jälkeen se jäi käyttämättömänä Tanskan Esbjergiin. Heinäkuussa 1999 Seatern aikarahdattiin DFDS Tor Linen liikenteeseen reitille Norja–Britannia–Rotterdam.

Vuonna 2000 alus aikarahdattiin Estonian Shipping Co:n (ESCO) Tallinnan ja Rostockin väliseen liikenteeseen nimellä *Kunda*. Samalla aluksen lippuvaltioksi tuli Viro. Tammikuussa 2002 aikarahtaus päättyi ja alus sai jälleen nimen *Seatern*. 

4. maaliskuuta 2002 alus aikarahdattiin Finnlines Cargo Servicen liikenteeseen reitille Kotka–Rostock–Lyypekki. 18. maaliskuuta 2003 rahtaus päättyi. Vuonna 2003 Norbulk Shipping U.K. Ltd. osti aluksen ja antoi sille nimen *Seaterns*. Joulukuussa 2003 alus aikarahdattiin italialaisen Italtragin Trapaniin ja Livornon väliseen liikenteeseen. Marraskuussa 2006 alus myytiin Bangladeshiin romutettavaksi.

## Lähteet

## Aiheesta muualla
*Fakta om Fartyg – M/S Orion
Islam Dugutšijev

**Islam Dugutšijev** (s. 15. huhtikuuta 1966) on azerbaidžanilainen entinen kreikkalais-roomalaisen tyylin painija, nelinkertainen maailmanmestari, kaksinkertainen Euroopan-mestari ja olympiamitalisti. Hän edusti uransa aikana kansainvälisellä tasolla neljää joukkuetta: Neuvostoliittoa, IVY:ä, Venäjää ja Azerbaidžania. Kansallisuudeltaan hän on tšetšeeni.

Dugutšijev aloitti painiuransa vuonna 1978. Vuonna 1984 hän voitti 60-kiloisten sarjassa juniorien maailmanmestaruuden. Kaksi vuotta myöhemmin hän sijoittui ikäluokassaan 68-kiloisten sarjassa MM-hopealle. Vuonna 1989 hän voitti maailmancupissa 68-kiloisten sarjan. 

Ensimmäisissä aikuisten arvokilpailuissaan, Poznanin EM-kisoissa 1990, hän voitti heti kultamitalin kukistettuaan loppuottelussa Romanian Petrica Cararen. Hän voitti kultaa myös saman vuoden syksyllä Ostian MM-kisoissa. Tuolloin loppuottelussa kukistui Jannis Zamanduridis. Dugutšijev uusi maailmanmestaruutensa myös seuraavana vuonna Varnan MM-kisoissa voitettuaan loppuottelussa Marthin Kornbakkin. 1992 Barcelonan olympialaisissa IVY:n edustajana hän saavutti hopeaa kärsittyään loppuottelussa tappion Unkarin Attila Repkalle. 

Neuvostoliiton hajoamisen jälkeen Dugutšijev jatkoi kilpailemistaan Venäjän edustajana. Vuonna 1993 hän voitti kultaa sekä Istanbulin EM-kisoista että Tukholman MM-kisoista. Seuraavana vuonna hän jäi Ateenan EM-kisoissa pronssille, mutta voitti jälleen kultamitalin Tampereen MM-kisoista. 1995 Prahan MM-kisoissa hänen sijoituksensa oli kymmenes.

Myöhemmässä vaiheessa uraansa Dugutšijev kärsi loukkaantumisista mikä esti osallistumisen kilpailuihin. Hän ei enää mahtunut Venäjän joukkueeseen Sydneyn olympialaisiin vuonna 2000, mutta pääsi kisoihin Azerbaidžanin edustajana ja sijoittui kuudenneksi. Kilpailut jäivät hänen viimeisiksi arvokilpailuikseen.

Uransa jälkeen Dugutšijev on toiminut Venäjän nuorten maajoukkueen kakkosvalmentajana.

## Lähteet
* FILA:n tietokanta 
* Haastattelu 

## Viitteet
I Want You (She’s So Heavy)

**”I Want You (She’s So Heavy)”** on The Beatlesin kappale vuodelta 1969. Se julkaistiin ensi kertaa yhtyeen albumilla *[[Abbey Road (albumi)|Abbey Road]]*. Kappaleen on säveltänyt John Lennon, ja se on kirjoitettu hänen vaimolleen, Yoko Onolle. Kappale on yli seitsemän minuuttia pitkä, ja se on yksi The Beatlesin pisimmistä kappaleista. Uncut-musiikkilehden mukaan kappale on esimerkki siitä, millaista The Beatlesin musiikki olisi ollut, jos yhtye olisi selviytynyt 1970-luvulle. Tätä ei kuitenkaan tapahtunut, sillä The Beatles hajosi vuonna 1969 ja virallisesti 1970.

Kappaleen kitarasooloa on käytetty George Martinin ja hänen poikansa miksaamalla *[[Love (The Beatles)|Love]]*-levyllä kappaleessa ”Being for the Benefit of Mr. Kite!/I Want You (She’s So Heavy)/Helter Skelter”.

## Lähteet
Come Together

"**Come Together**" on The Beatlesin kappale vuodelta 1969. Se on albumin *[[Abbey Road_(albumi)| Abbey Road]]* avausraita. Kappaleen on säveltänyt John Lennon. 

Chuck Berryn levy-yhtiö Big Seven Music haastoi Lennonin 1970-luvulla oikeuteen, sillä "Come Together" on samankaltainen kuin Berryn vuonna 1956 levyttämä kappale "You Can't Catch Me". Asia sovittiin oikeusistuimen ulkopuolella siten, että Lennon lupasi levyttää kolme Big Seven Musicin kappaletta myöhemmille albumeilleen. 

Vuonna 1970 kappaleen on levyttänyt Mary Wilsonin johtama The Supremes, ja se on mukana myös yhtyeen kokoelma-albumilla *[[Stoned Love]]*. Muita cover-version tehneitä ovat mm. Michael Jackson ja Aerosmith.

## Lähteet
Wilhelm List

**Siegmund Wilhelm List** (14. toukokuuta 1880 – 17. elokuuta 1971) oli saksalainen toisessa maailmansodassa palvellut sotamarsalkka.

Listin isä oli lääkäri. Liityttyään Saksan armeijaan hän joutui ensimmäiseen maailmansotaan jonka jälkeen hän palveli saksalaisissa Freikorpseina tunnetuissa vapaajoukoissa. Myöhemmin List palveli Weimarin tasavallan Reichswehrissä kohoten korkeisiin virkoihin koulutustehtävissä, ja vuonna 1930 hän sai ylennyksen kenraalimajuriksi. Vuonna 1932 List sai jälleen ylennyksen, tällä kertaa kenraaliluutnantiksi. Adolf Hitlerin päästyä valtaan aiemmin kansallissosialistisen puolueen pidätyksiin osallistunut List varoi vaarantamasta sotilasuraansa eikä enää noussut kansallissosialisteja vastaan 1930-luvulla.

Saksan liitettyä Itävallan itseensä List komensi Itävallassa toiminutta armeijaryhmää. Myöhemmin hän osallistui myös Sudeettimaan ja Tšekkoslovakian miehittämiseen. Vuonna 1939 kenraalieverstiksi ylennyksen saanut List komensi 14. armeijaa Puolan offensiivissa. Listin esimiehenä toimi Gerd von Rundstedt.

Ranskan valtauksessa Listillä oli merkittävä rooli yhtenä tärkeimmistä jalkaväen komentajista. Hänen silloin komentamansa 12. armeija eteni jalkaväeksi erittäin nopeasti, ja sotaretken loppupuolen kenraali Heinz Guderian palveli hänen alaisuudessaan. Kunnianosoituksena menestyksestä Hitler ylensi Listin sotamarsalkaksi 10. toukokuuta 1940. Seuraavana vuonna List palveli myös Balkanin sotaretkellä osallistuen Jugoslavian ja Kreikan valtaukseen. Lokakuussa 1941 hänet kuitenkin määrättiin Balkanilta muihin tehtäviin.

Heinäkuussa 1942 List kutsuttiin uudelleen palvelukseen, tällä kertaa Neuvostoliiton rintaman eteläosassa. Tavoitteenaan vallata Taka-Kaukasian öljykentät Listin joukot etenivät Kaukasian lävitse. Saksan joukot kuitenkin kohtasivat vuoden 1942 offensiivinsa loppuvaiheessa vakavia ongelmia ja hyökkäys tyrehtyi. Tyytymättömänä tuloksiin Adolf Hitler erotti Listin 9. syyskuuta. Lopun sotaa List vietti kotonaan.

Sodan jälkeen List tuomittiin sotarikoksista, muun muassa juutalaisten joukkomurhan edesauttamisesta elinkautiseen vankeusrangaistukseen. Huonon terveyden vuoksi hän kuitenkin sai armahduksen vuonna 1952. Vankilasta pääsyn jälkeen hänen terveytensä kohentui ja hän eli vielä 19 vuotta ennen kuolemaansa 1971.

## Lähteet